CELEX: 62021TN0733
Language: fi
Date: 2021-11-16 00:00:00
Title: Asia T-733/21: Kanne 16.11.2021 – Greenspider v. Eismea

14.2.2022   
            
            
               FI
            
            
               Euroopan unionin virallinen lehti
            
            
               C 73/48
            
         
      Kanne 16.11.2021 – Greenspider v. Eismea
      (Asia T-733/21)
      (2022/C 73/61)
      Oikeudenkäyntikieli: italia
      
         Asianosaiset
      
      
         Kantaja: Greenspider GmbH (Germering, Saksa) (edustajat: asianajajat G. Vignolo ja V. Palmisano)
      
         Vastaaja: Euroopan innovaationeuvoston ja pk-yritysasioiden toimeenpanovirasto (EISMEA)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että kanne voidaan SEUT 272 artiklan nojalla ottaa tutkittavaksi ja että se on perusteltu
               
            
                  —
               
               
                  vahvistaa ja toteaa, että Greenspider on noudattanut asianmukaisesti Grant Agreement -sopimukseen perustuvia velvoitteitaan
               
            
                  —
               
               
                  vahvistaa ja toteaa, että Belgian siviililain (code civil) 1162 §:n mukaan Greenspiderin tulkinta sopimuksesta on epäselvyystilanteessa katsottava ensisijaiseksi suhteessa EISMEAn siitä esittämään tulkintaan
               
            
                  —
               
               
                  vahvistaa sen, ettei EISMEAn lähettämälle maksuvaatimukselle ollut perusteita, minkä vuoksi Greenspiderillä ei ole velvollisuutta maksaa siinä vaadittua summaa
               
            
                  —
               
               
                  vahvistaa ja toteaa, että EISMEA on laiminlyönyt sopimusvelvoitteitaan ja velvoittaa sen tämän johdosta maksamaan Greenspiderille 111 475,00 euroa
               
            
                  —
               
               
                  velvoittaa EISMEAn korvaamaan Greenspiderille oikeudenkäyntikulut asian käsittelystä unionin yleisessä tuomioistuimessa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan EASME [(nyk. EISMEA)] on laiminlyönyt sopimusvelvoitteensa.
                  
                              —
                           
                           
                              Tämän osalta kantaja esittää, että syyt, joiden vuoksi vastaaja on kieltäytynyt maksamasta hankkeen tukikelpoisia kustannuksia, ovat perusteettomia ja että toimikohtaiset avustukset olisi pitänyt myöntää.
                           
                        
            
                  2.
               
               
                  Toinen kanneperuste, jonka mukaan sopimukseen sovellettavia oikeussääntöjä on rikottu.
                  
                              —
                           
                           
                              Tämän osalta kantaja esittää, että asiassa on rikottu 25.10.2012 annetun Euroopan parlamentin ja neuvoston asetusta N:o 966/2012 (1), että kyse on sopimusvapauden periaatteen väärinkäytöstä, että Belgian siviililain 1162 § sekä 5.4.1993 annetun neuvoston direktiivin 93/13/ETY (2) 3 ja 5 artikla on lainvastaisesti sivuutettu, että vilpittömän mielen periaatetta on loukattu sopimusta toimeenpantaessa ja että tässä yhteydessä on syyllistytty oikeuden väärinkäyttöön, että kyseessä on hyvän hallinnon periaatteen, oikeusvarmuuden ja luottamuksensuojan periaatteiden sekä suhteellisuusperiaatteen loukkaaminen.
                           
                        
            
         (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1).
      
         (2)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).